b'\n_START_ARTICLE_\nRados\xc5\x82aw Sikorski\n_START_SECTION_\nBiografija\n_START_PARAGRAPH_\nBaig\xc4\x99s gimnazij\xc4\x85 Bydgo\xc5\xa1\xc4\x8diuje, Oksforde studijavo filosofij\xc4\x85 ir politologij\xc4\x85. 1986\xe2\x80\x931989\xc2\xa0m. buvo savaitra\xc5\xa1\xc4\x8di\xc5\xb3 \xe2\x80\x9eSpectator\xe2\x80\x9c ir \xe2\x80\x9eThe Observer\xe2\x80\x9c korespondentas Afganistane, Angoloje ir Jugoslavijoje. 1988\xc2\xa0m. jo nuotraukos gavo \xe2\x80\x9eWorld Press Photo\xe2\x80\x9c apdovanojim\xc4\x85. 1990\xe2\x80\x931991\xc2\xa0m. buvo laikra\xc5\xa1\xc4\x8dio \xe2\x80\x9eThe Sunday Telegraph\xe2\x80\x9c korespondentas savo gimtin\xc4\x97je, \xc5\xbeiniasklaidos magnato Ruperto Murdocho patar\xc4\x97jas Lenkijos klausimais._NEWLINE_1992\xc2\xa0m. paskirtas Lenkijos Nacionalin\xc4\x97s gynybos ministro pavaduotoju, 1998\xe2\x80\x932001\xc2\xa0m. buvo U\xc5\xbesienio reikal\xc5\xb3 viceministru. V\xc4\x97liau buvo projekto \xe2\x80\x9eNew Atlantic Initiative\xe2\x80\x9c direktorius Amerikos verslo institute Va\xc5\xa1ingtone._NEWLINE_Iki 2007\xc2\xa0m. buvo partijos Tvarka ir teisingumas narys, v\xc4\x97liau veik\xc4\x97 Pilie\xc4\x8di\xc5\xb3 platformoje._NEWLINE_2005\xc2\xa0m. Bydgo\xc5\xa1\xc4\x8diuje i\xc5\xa1rinktas Lenkijos Senato nariu. 2005\xc2\xa0m. spalio 31 d. R.Sikorskis paskirtas Nacionalin\xc4\x97s gynybos ministru Kazimie\xc5\xbeo Marcinkevi\xc4\x8diaus vyriausyb\xc4\x97je._NEWLINE_2007-2015 m. buvo Lenkijos Seimo narys. 2007\xc2\xa0m. lapkri\xc4\x8dio 16 d. Donaldo Tusko vyriausyb\xc4\x97je tapo U\xc5\xbesienio reikal\xc5\xb3 ministru, juo liko ir po 2011\xc2\xa0m. Lenkijos Seimo rinkim\xc5\xb3. Lenkijos Liaudies Respublika_NEWLINE_Po D.Tusko paskyrimo Europos Vadov\xc5\xb3 Tarybos pirmininku kei\xc4\x8diantis Lenkijos vyriausybei R.Sikorskis neteko ministro posto, o 2014 m. rugs\xc4\x97jo 24 d. buvo i\xc5\xa1rinktas Lenkijos seimo mar\xc5\xa1alka. I\xc5\xa1 \xc5\xa1i\xc5\xb3 pareig\xc5\xb3 R.Sikorskis atsistatydino 2015 m. bir\xc5\xbeelio m\xc4\x97n. po kilusio telefon\xc5\xb3 pokalbio pasiklausymo skandalo.'